คือผมใส่ถุงยางผิดนาดแต่หลั่งในถุง ถุงไม่ขาดปกติดีแต่ผมเห็นมีน้ำอยุ่ตรงช่วงๆ แ-ค-ม เลยคิดว่าน่าจะเป็นน้ำของผุ้ ญ (สีๆขาวแล้ว แล้วก็มีเหมือนขี้ไคลที่เกิดจากการเสียดสี) ผมไม่มั่นใจเลยเช็คโดยการเอาน้ำใส่ในถุงปรากฎว่า ถุงไม่รั่วแล้วก็ถุงไม่ขาดครับ เพื่อวคามชัวส์ก็เลยรีบไปซื้อยาคุมฉุกเฉิน เพราะกลัวว่าจะท้องครับ กิน1เม็ดภายใน 1ชั่วโมงแล้วเม็ดที่2กินอีกทีหลังผ่านไป5ชั่วโมงครับ(กินภายใน12ชั่วโมงครับ)
สวัสดีค่ะ หากมีเพศสัมพันธ์ โดยใช้ถุงยางอนามัย และใช้ได้อย่างถูกต้อง ไม่มีการฉีกขาดหรือรั่วซึม โอกาสในการตั้งครรภ์ก็ถือว่ามีน้อยมาก และไม่จำเป็นต้องทานยาคุมฉุกเฉินไป แต่หากได้ทานไปแล้ว โดยทานเม็ดแรกภายใน 2 ชั่วโมงหลังจากที่มีเพศสัมพันธ์ และทานเม็ดที่ 2 หลังจากที่ทานยาเม็ดแรกไปแล้ว 5 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โดยรวมแล้ว โอกาสในการตั้งครรภ์จึงถือว่ามีน้อยมากค่ะหากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรใช้ยาคุมฉุกเฉินโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ